Little Italy (2. - 5. klasse)
Little Italy (2. - 5. klasse)	Udsolgt
Little Italy, 2.-5.klasse, Skolehold
18.03.2019 til 19.03.2019, kl. 09:00-13:00
To dage i Børnenes Madhus: Hvordan laver man sin egen hjemmelavede pasta? Hvad er polenta? Og kan man selv tilberede en hel blæksprutte?
Kom og oplev glæden ved at lave mad sammen på en guidet tur rundt i italienske klassikere. I bedste Børnenes Madhus-ånd er vi nysgerrige på, hvorfor netop det italienske køkken er så populært, og hvad der skal til for at lykkedes med at finde den gode smag. Over to dage får vi styr på hemmeligheden bag et af Europas bedste og mest solrige køkkener.
Vi skal blandt andet bage bruschetta, lave hjemmelavet frisk pasta og gnocchi og vi skal lave dejlig sød dessert fra støvlelandet. De to dage i køkkenet afsluttes med fællesspisning.
Om råvarerne - I lærer om udvalgte råvarer og krydderier, der er typisk for den italienske madkultur og de dele af Italien, som retterne kommer fra. Kendetegnet er typisk få råvarer med meget smag
Om håndværket – I lærer om hvordan man med få enkle metoder kan skabe stor velsmag i gryderne og hvilke redskaber og køkkenværktøj der skal til. I lærer at bage sprødt og koge blødt. Og så skal I have styr på udtrykket al dente!
Om smagen – I lærer om grundsmagene og hvordan man, med simple ingredienser, kan få vidunderlig smag i grøntsager, brød og pasta.
Sproget om maden – I lærer at sætte ord på smag og at tale om smag. I lærer om jeres eget madmod, at tale om madmod og hvordan man kan blive en modig kok og supersmager.
Begge dage afsluttes med fællesspisning.
Kurset er for 2. - 5. klasser i den københavnske folkeskole. Forløbet er tilpasset målgruppen, så tilmeld kun ovenstående klassetrin. Der er plads til én klasse pr. kursustilmelding.